½ debatterende artikel om klimaretorik

Den må gerne skrives i par

I skal læse jeres tekst højt for hinanden i grupper i næste modul og give hinanden feedback

# Opgaveformulering

Skriv indledningen og diskussionen til en debatterende artikel om sprogets rolle i klimadebatten.

Længde: 1-1,5 side

## 1) Lav en indledning, der både præsenterer, vinkler og fænger

* Indkreds emnet og det (eller de) centrale debatspørgsmål
* Gør emnet levende for din læser ved at illustrere det med et konkret eksempel
* Præsentér hovedteksten (forfatter, titel, udgivelsessted- og tidspunkt) og forklar helt kort baggrunden for, at forfatteren har skrevet den

## 2) Forklar din læser, hvilke centrale synspunkter vi ser i teksten

* Hæv dig over teksten, og træk kun de væsentligste synspunkter frem
* Vær ikke bange for at sætte ord på hvilke synspunkter og formuleringer, der er særligt vigtige i sammenhængen. Dvs. inddrag 1-2 citater.
* Vær som udgangspunkt objektiv, men antyd gerne din egen position i forhold til tekstens synspunkter ("en noget kontroversiel holdning", "lettere provokerende formulering", "et udsagn, der kan virke stødende")
* Hvis du vurderer, at tekstens argumentationsform er vigtig for synspunkterne, er det oplagt at anvende danskfaglige begreber; der kan fx være en markant og betydningsbærende brug af metaforer, patos, direkte læserhenvendelser, jargon o.l. Men husk at forklare effekten af og hensigten med de enkelte virkemidler, dvs. sammenhængen mellem tekstens form (fx sproglige greb) og indhold (synspunkter og budskaber)

## 3) Inddrag andre synspunkter og vinkler på emnet

* Diskuter opgaveteksten hovedsynspunkt og argumentation ved at formulere modargumenter
* Du må gerne inddrage konkrete eksempler, der belyser de forskellige synspunkter